મેં અહિલને છોડી દીધો. અને ત્યાર બાદ મારા જીવનમાં આરવ આવ્યો.ત્યારે મારો આહિલ સાથે ઝઘડો થયેલો હતો,હું એની સાથે વાત કરતી ન હતી.આરવ મારા ઘરની સામે રહેવા આવ્યો હતો. સવારે હું ક્લાસમાટે જતી અને એ મોર્નિંગવોક પર જતો.અને ત્યારે અમારી મુલાકાત થતી, જે પછી દોસ્તી થઈ. અને દોસ્તી ક્યારે પ્રેમમાં બદલાઈ ગઈ એ ખબર જ ન પડી.અહિલને લાગતું હતું કે એની શંકા સાચી હતી,પણ મેં પણ એને કહી દીધું કે મેં તને ક્યારેય પ્રેમ કર્યો જ નથી…એ બધું જ દેખાવો હતો.પ્રેમ તો હું એને કરતી જ હતી પણ એની શંકા કરવાની આદત અને રોજના ઝગડાથી હું કંટાળી ચુકી હતી અને એટલે મેં આરવ સાથે લગ્ન કરી લીધા.